AlexejDobrolubov/national_council_slovak_2010 huggingface dataset:
3. schôdza NR SR - 1.deň - B. popoludní
Dátum: 2023-11-14
Poslanec: Šimko, Igor (HLAS - SD)
Druh vystúpenia: Vystúpenie s faktickou poznámkou

117. Ďakujem pekne. Ja mám tú výhodu, že dnes ráno som bol na výbore pre pôdohospodárstvo a životné prostredie a dosť obšírne a viac ako tridsiatimi minútami pán minister deklaroval teda postup alebo, alebo ten program v rámci vyhlásenia vlády PVV v oblasti životného prostredia a musím povedať, že z môjho pohľadu obsiahli na ministerstve maximum odborných tém. Bola tam obsiahnutá voda, ochrana vodných zdrojov, zároveň využitie energetického potenciálu vody. Na druhej strane boli obsiahnuté aj envirozáťaže, takisto odpadové hospodárstvo, využitie odpadov v oblasti energetického alebo materiálového zhodnocovania. Ja osobne vnímam toto PVV v oblasti životného prostredia ako jedno z veľmi pragmatických a od začiatku tvrdím, že ktokoľvek bude viesť rezort životného prostredia, nemusí byť chorobný ochranár, ale má to byť pragmatik, ktorý bude vedieť čo robiť s, aj s hospodárstvom a so životným prostredím, aby životné prostredie neprišlo skrátka. Prečítali sme si za posledné týždne niekoľko informácií o medveďoch, o vlkoch, o rôznych nejakých posunoch vo vnímaní a treba oddeľovať to, čo prebehne médiami a na druhej strane to, čo reálne bude zrealizované. Ja osobne podporujem programové vyhlásenie vlády v celom komplexe a verím, že tak urobia všetci vládni a možno aj opoziční poslanci. Ďakujem pekne.
23. schôdza NR SR - 10.deň - B. popoludní
Dátum: 2024-12-09
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

74. Ďakujem veľmi pekne. Pán poslanec Jakab, podľa mňa si hovoril veľmi dobre a tie fakty, dáta, čísla nepustia. Veľmi sa mi páči, že pán kolega Hazucha v podstate tak už vnútorne sa stotožnil s tým, že v ďalšej vláde budeme my, za to ďakujem. A toto je podľa mňa veľmi zlá argumentácia, že vy teraz budete čakať, že keď my budeme vo vláde, tak budú ministri si znižovať platy. Ale však ministri naši, keď boli vo vláde, mali primerané platy, tak ako to bolo, plus sa im zmrazili. A viete, prečo sa im zmrazili? Lebo to je zákon o rozpočtovej zodpovednosti a keď zákon o rozpočtovej zodpovednosti hovorí, zákon, že keď tá vláda hospodári zle, resp. tie vlády, ktoré tu boli doteraz tých 30, viac ako 30 rokov, ten dlh sa navýšil a blížime sa k hranici 60 % HDP, tak sa majú platy zmraziť. A keby ten perfektný Robert Fico robil tú politiku za tých 14 rokov tak, že my máme deficit a teraz bavíme sa o tých dobrých časoch, kedy peniaze padali z neba ako pečené holuby, kedy boli, neboli žiadne krízy, pán Hazucha, 2016, 2012, 2019, však to boli hojné časy. Zoberte si, keď nechcete počúvať nás, zoberte si, ako hospodárili iné krajiny Európskej únie v Eurozóne. Mali prebytky tie štáty. Prečo v týchto časoch Robert Fico, Peter Pellegrini tiež nerobil prebytky? Prečo to nerobíme? Prečo ste to vy vtedy nerobili? Čiže tam si treba pozrieť do vlastných radov. A ešte raz opakujem, naši ministri nepodvádzali a platy sa im zmrazili. Tu Fico a spol. urobili podvod, obišli zákon o rozpočtovej zodpovednosti, to je pravda, pán Hazucha.
23. schôdza NR SR - 10.deň - B. popoludní
Dátum: 2024-12-09
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

8. Ďakujem veľmi pekne, pani poslankyňa Remišová. Myslím si, že odborne veľmi dobre zhrnuté a platí to, čo si povedala, keď už koaličný prezident Pellegrini, čestný predseda HLAS-u, de facto člen HLAS-u ukáže takto Andrejovi Dankovi a celej SNS, aký babrácky zákon navrhli a prijali, tak je veľmi správne sa pýtať, ako teda poslanci HLAS-u zareagujú. Či dajú za pravdu svojmu prezidentovi a svojmu čestnému predsedovi, alebo sklonia hlavy a zahlasujú za neho opäť a prelomia veto ich člena HLAS-u, teda Petra Pellegriniho. Na to som veľmi zvedavý, ale fakt je ten, že tento zákon je babrácky. Keď bude prijatý, tak bude vytvárať len ďalší chaos a evidentne ide vládnym politikom o to, aby infozákon na Slovensku nefungoval, aby sa ľudia nemohli dopytovať, aby nemohli mať informácie, pretože oni sa boja, aby tie informácie ľudia mali, aby videli, ako mnohokrát hospodária tak, že veci sú predražené, nerobia sa transparentne, nerobia sa výberové konania, dohadzujú sa len kamarátom kšefty, predražené rôzne transakcie, ktoré už človek ani nestíha sledovať. A ešte aby toho nebolo málo, tak potrebujú to nejakým spôsobom skomplikovať ľuďom, aby či už organizácie, ktoré sledujú transparentnosť, alebo ľudia, ktorí sa pýtajú a chcú vedieť odpovede, tak jednoducho tým ľuďom v tom chcú zabrániť. Ale ja myslím, že ľudia v ďalších voľbách si uvedomia, čo títo predstavitelia SMER-u, HLAS-u, SNS sľubovali a čo nesplnili.
23. schôdza NR SR - 10.deň - A. dopoludnia
Dátum: 2024-12-09
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

44. Ďakujem veľmi pekne, taktiež pozdravujem študentov, ktorí sú na balkóne. Verím, že si vypočujú aj túto rozpravu a budú počúvať tie argumenty. Ja som veľmi rád, že zareagoval aj pán kolega zo SMER-u, pán Hazucha a snažil sa tými argumentmi, ktoré dookola točí Fico, Kamenický a spol. a rozprávajú o tom, že ako Matovič rozvrátil verejné financie a kvôli Matovičovi teraz oni musia všetkým ľuďom brať a všetko je v katastrofálnom stave, ale stačí jedno vystúpenie Júliusa Jakaba, ktorý dá fakty, ktorý dá čísla, ktorý dá dáta a zrazu tie argumenty sú rozplynuté. Ja ešte chcem doplniť pána Júliusa Jakaba, aby pán Hazucha vedel, ako a koľko peňazí konkrétne išlo napríklad dôchodcom. 308 miliónov išlo na 13. dôchodok v roku 2023, 273 miliónov eur rodičovský dôchodok 2023, 530 miliónov eur valorizácia dôchodkov 2023, 308 miliónov eur 13. dôchodok 2022, 260 miliónov eur očkovací bonus 2022, 198 miliónov eur 14. dôchodok 2022, 308 miliónov 13. dôchodok 2021 a 308 miliónov eur 13. dôchodok 2020. Ak si porovnáte čísla a dáta, pán Hazucha, ani zďaleka, ani zďaleka toľko peňazí seniorom nešlo za vlád Fica, ako išlo za vlády Igora Matoviča a našich vlád. Taktiež môžeme sa baviť o tom, ako sme pomáhali rodinám. 1 800 eur pre mamičky, tehotenský príspevok, 473 eur mesačný rodičovský príspevok pre rodiča, ktorý poberal materské, 345 eur mesačný rodičovský príspevok pre rodiča, ktorý nepoberal materské, 200 eur na dieťa, 830 eur príspevok v plnej výške aj pri štvrtom pôrode a takto by som mohol pokračovať, nestačí mi čas. Čiže peniaze išli ľuďom, vy dávate sebe.
23. schôdza NR SR - 10.deň - A. dopoludnia
Dátum: 2024-12-09
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

35. Ďakujem veľmi pekne. Pán poslanec Jakab, čistá pravda. Na to sa nedá, na to sa nedá jednoducho inak zareagovať len to, že fakty nepustia, pravda nepustí. Som rád, že konečne aspoň ten jeden z troch poslancov vládnej koalície pán Hazucha sa prihlásil do debaty a zareaguje na to. Škoda, že je sám, verím, že mu záleží na rodinách, verím, že trošku sa to svedomie v ňom zobudilo a že urobí všetko pre to, aby sa nezobral ten daňový bonus tým rodinám s deťmi. Keď je presvedčený sociálny demokrat, keď súhlasí s tým, čo Robert Fico hovoril pred voľbami v Slovenskom rozhlase, keď si tiež myslí, že by pracujúce rodiny mali mať daňový bonus, tak podľa mňa by mohol pre dobro všetkých rodín na Slovensku o tie daňové bonusy pre deti, pre rodiny zabojovať. Som zvedavý, s čím príde. No a čo sa týka pána poslanca Jakaba, presne tak ako hovoríš. Peniaze na tryskáče pre Kaliňáka, na zbrojárske kšefty na ministerstve obrany, tam sa vždy nájdu peniaze. Na renty, tam sa nájdu, na zvýšené platy, tam sa vždycky nájdu peniaze, na zvýšené platy ministrov o 5 000 euro mesačne, na toto všetko peniaze sú. Ale keď sa má pomôcť rodinám s deťmi, zrazu sa tvária, že peniaze nie sú, zrazu sa tvária, že rozpočet je rozhajdákaný, že nemajú odkiaľ, ale potom tu niečo tu nesedí, niečo tu nesedí. Tak keď nemajú odkiaľ, tak potom odkiaľ sú peniaze na tie ich zbytočne predražené veci? Odkiaľ tie peniaze na to majú? Toto je zásadná otázka, komu, keď nie rodinám s deťmi? Komu treba pomôcť?
23. schôdza NR SR - 10.deň - A. dopoludnia
Dátum: 2024-12-09
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

22. Ďakujem veľmi pekne. Igor, toto sa veľmi ťažko počúva vládnym poslancom, pretože v podstate sa dostávajú do dilemy, že či sú tu len preto, aby stáčali gombíky a sú také bábky, ktorí, ktorým, v podstate o nich rozhoduje Fico a spol. alebo sú to fakt ľudia, ktorí nemajú to svedomie, jednoducho je im to úplne jedno, čo sa tu deje, proste len, len jednoducho počúvajte tie rozkazy a nemajú vôbec žiadne svedomie, alebo to svedomie majú alebo si tú realitu uvedomujú, vidia ako to reálne bude škodiť tým rodinám a hlavne tým rodinám, ktoré nemajú päťtisíc eurové platy, ktoré nemajú tie renty. A teda je otázka, že či majú v sebe tú odvahu sa postaviť a povedať, tuná tým rodinám nebudeme brať ten daňový bonus, veď to nie sú peniaze, ktoré zadarmo dostávajú za ničnerobenie. To sú peniaze, ktoré oni poctivo každý mesiac, deň po dni, pracovné dni sú normálne v robote, nie ako tu 11.09 h a sú tu traja vládni poslanci. Títo ľudia poctivo chodia do roboty, pracujú, odvádzajú dane a vďaka tomu, že sa rozhodli mať deti, že sa rozhodli vychovávať tie deti, zato nemôžu mať bonus na jedno dieťa 140 euro? Veď to podľa mňa každý príčetný politik si musí byť vedomý toho, že keď toto im zoberú, tým ľuďom, keď zato sa nepobijú, tak tí ľudia im to jednoducho spočítajú v tých voľbách a obzvlášť, keď ich predseda vlády... (Prerušenie vystúpenia časomerom.)
23. schôdza NR SR - 10.deň - A. dopoludnia
Dátum: 2024-12-09
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

18. Ďakujem veľmi pekne, pán poslanec Grendel, myslím si, že v tomto máš veľkú pravdu, pretože ak ideme rovným metrom a pozeráme na všetkých poslancov rovnako, podpredseda parlamentu z opozície bol odvolaný za to, že nejaké dotácie jeho rodina alebo nejakí jeho blízki dostávali v minulosti, a pritom on ešte nebol v politike, tak toto, čo verejne aj pán podpredseda parlamentu, pán Danko hovoril o pánovi Migaľovi, je tak závažná vec, že to nie je na odvolanie z nejakého výboru pána Migaľa, to je na verejnú výzvu, aby pán Migaľ vrátil poslanecký mandát. Veď to nie je normálne, že vládny, koaličný poslanec chodí po ministerstvách, tak ako hovoril pán Danko, lobuje pre svoju rodinu, pre svojho asistenta, aby mal peniaze z nejakej dotačnej schémy na nejaký konkrétny krúžok alebo na nejaký konkrétny, neviem, či to je šport, alebo je to nejaký spoločenský, nejaký, neviem, krúžok alebo čo to je a on bez mihnutia oka vydiera vládnych kolegov, že nezahlasujú za tento zákon, bavíme sa o 60 mil. eur, pretože on chce, aby mal peniaze aj pre nejaké občianske združenie, ktoré je priamo spojené s jeho rodinou a s jeho asistentom. Toto je na, vyslovene na vzdanie sa poslaneckého mandátu. A keď to neurobí pán predseda SNS pán Danko, mal by to urobiť predseda klubu pán Puci alebo tuná všetci tí koaliční poslanci, ktorí hovoria o tom, že ten Šimečka, že to absolútne bolo cez čiaru, čo urobil. Takže opäť, vládni poslanci, musíte sa postaviť a povedať, že rovnaký meter.
23. schôdza NR SR - 8.deň - B. popoludní
Dátum: 2024-12-05
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

122. Ďakujem pekne. Ja by som chcel poďakovať Igorovi Matovičovi za to, že povedal pravdu. Veľa ľuďom sa to nepáči, samozrejme, nepáči sa to ľuďom, ktorí pracujú pre finančné skupiny a ktorí sú ich otrokmi, ale na Slovensku ľudia, ktorí aspoň trochu sledujú situáciu, aspoň raz boli v nejakej nemocnici, tak veľmi dobre vedia, prečo slovenské zdravotníctvo je v takej situácii, v akej je, pretože veľkú časť ovládajú finančné skupiny. A finančné skupiny to nerobia preto, aby boli ľudia zdraví a aby sa tešili a dofinancovali to ako nejakí darcovia alebo filantropi. Finančné skupiny to robia preto, aby cicali a cicali a cicali zo slovenského zdravotníctva. Všetci to vieme, každý to vidí ale bojíte sa to povedať. Bojíte sa na to poukázať. Jediný, kto má odvahu a gule to povedať na plné ústa, je Igor Matovič. Snažíte sa robiť z neho blázna, snažíte sa ho zosmiešňovať, snažíte sa naňho hovoriť, že je nejaký psychopat a neviem čo všetko. Ale ľudia na Slovensku nie sú hlúpi, lebo vidia ako vyzerajú naše nemocnice, vidia, ako cicajú finančné skupiny naše zdravotníctvo, a nemáte odvahu ani jeden prísť a povedať je to tak . Tí, čo pracujú pre Pentu a pre finančné skupiny, tí, samozrejme, sa tešia, lebo keď si pozriete bulvár, otvoríte si časopisy, denník, nejaký týždenník, tak tam máte krásne články, akí ste chrumkaví, vládni politici a niektorí politici zo SaS-ky. Tam je vidieť tá odmena, prečo to robíte. A ešte raz opakujem, ďakujem Igorovi Matovičovi, že to hovorí na plné ústa. História ukáže, kto mal pravdu. Ďakujem pekne.
23. schôdza NR SR - 6.deň - A. dopoludnia
Dátum: 2024-12-03
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

49. Ďakujem pekne. Veľmi dobre, Igor Matovič, si zhrnul a v podstate si ukázal, o čom je tento celý papalášsky rozpočet vlády Roberta Fica. Ľudia na Slovensku, ktorí chodia do nemocníc, ktorí čakajú v radoch, aby ich nejaký lekár prijal v ambulancii, ktorí si musia brať toaletný papier do nemocnice, ktorí nemajú poriadnu stravu v našich nemocniciach, ktorí čakajú pred nemocnicou, že či im nespadne tá kachlička na hlavu, tak títo ľudia dnes musia vidieť, že vládni politici si zvyšujú platy o 5-tisíc euro mesačne. Títo ľudia musia vidieť, že vládni politici si schvaľujú doživotné renty. Títo ľudia, ktorí chodia do nemocníc a nemajú poriadnu zdravotnú starostlivosť vďaka tejto vláde, ktorá tu je nie rok, ale trinásť rokov, tak musia vidieť, že v tomto rozpočte ide Kaliňákovi na zbrojárske kšefty viac ako 700 mil. eur. Takisto sa v rozpočte našlo alebo vládni politici našli v rozpočte 250 mil. eur na nové ministerstvo pre Danka, ktoré si vytrucoval. Na toto všetko sa peniaze našli, ale na to, aby tí zdravotníci, ktorí robia v hospicoch, tie opatrovateľky, ktoré robia v domoch pre sociálne služby, ktoré mnohokrát nemajú ani tú minimálnu mzdu, tak na toto sa peniaze nenašli, lebo zrazu peniaze nie sú. Zrazu už nemajú odkiaľ tie peniaze nájsť, ale na tieto obrovské položky pre seba, pre svojich kamarátov, na to peniaze sú. A ešte jedna vec, Igor Matovič, ja som hrdý, že tie peniaze, ktoré za tvojej vlády išli, išli ľuďom a nevypíjal si bar v Dubaji ako naši kolegovia zo SaS. (Potlesk.)
23. schôdza NR SR - 3.deň - B. popoludní
Dátum: 2024-11-28
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

52. Ďakujem veľmi pekne. Pán poslanec Jakab, myslím si, že také najhutnejšie vystúpenie z tých ekonómov z každej jednej strany, ktorí vystúpili. Myslím si, že si riadne a jasne pomenoval fakty, čísla, kto urobil najväčší dlh, za akých vlád, ako hospodárilo sa za vlády Igora Matoviča, ako sa hospodári teraz, za tejto vlády Roberta Fica. Kto v akom stave nechal verejné financie, vieme veľmi dobre a ty si to potvrdil, že v roku 2019 boli tie financie v najhoršom stave. Vtedy, keď neboli žiadne krízy, vtedy, keď mohli hospodáriť s prebytkami, kedy sme si mali požičiavať na tie ťažké časy, resp. ukladať, nie požičiavať, ale ukladať si, sporiť si, tak vtedy sa prehajdákavali peniaze. A presne si to povedal, to usvedčenie Pellegriniho a Sakovej, keď ich zachytili mikrofóny a sami si hovorili o tom, že bude to drahé, ale veď oni už na to budú hľadať peniaze, hovorí o všetkom. Ďakujem ti aj za to, že si spomenul, koľko bolo peňazí v štátnej kase, keď prišla vláda Igora Matoviča v roku 2020. Bolo tam 1,5 mld. a bolo to na tri týždne chodu štátu. Keď Igor Matovič odchádzal, peniaze v štátnej kase nechal 7-násobne viac. Pamätám si, a veľmi dobre si povedal, ako sme zvyšovali platy učiteľom – 27%, štátnym zamestnancom o 21 %. Teraz situácia je taká, že lekári dávajú výpovede, policajti odchádzajú, učitelia protestujú, pretože na budúci rok majú sľúbenú nulu navyše. Ceny energií – pred voľbami obrovské klamstvo, obrovský podvod na ľuďoch. Sľubovali, že ich budú znižovať, neznižujú. Sľubovali, že to bude adresné, nie je to tak. Ďakujem ti za tvoje vystúpenie.
23. schôdza NR SR - 3.deň - A. dopoludnia
Dátum: 2024-11-28
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

48. Všetci veľmi dobre vieme, že na Slovensku nám chýbajú šoféri, chýbajú nám zdravotné sestry, chýbajú nám opatrovateľky, máme tu málo detí. Všetci vieme, že jednoducho my potrebujeme tých Ukrajincov, potrebujeme tých ľudí, tie rodiny. Rozprávate o tom pred voľbami krížom-krážom, ako sú nám blízki, ako oni sú kresťania, sú nám podobní, týchto by sme mali prijať, Slovania. A na druhej strane ich vyháňate do Čiech, vyháňate ich do Poľska, vyháňate ich do západnej Európy, aby tam tie rodiny prišli. Ako sa dokážete pozrieť do očí ženám, matkám, deťom, rodinám, ktoré utekajú pred vojnou a vy im takto ukazujete prostredník? Že sa nehanbíte!
23. schôdza NR SR - 2.deň - B. popoludni
Dátum: 2024-11-27
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

106. Ďakujem pekne. Tak ako povedala poslankyňa Remišová, toto tu je to za odmenu Žilinkovi za to, že poslušne rozdával § 363 tomu, kto v danej chvíli potreboval. Je evidentné, že pán Karas je na to zneužitý, sám by na to asi neprišiel, dostal za úlohu, zasalutoval a už je to v parlamente. Tak ako presne v minulosti Pellegrini nosil pozmeňováky a zákony, ktoré pomáhali oligarchom. Ľuďom zvyšujete dane, vládni poslanci. Ministri si zvyšujú platy o päťtisíc eur mesačne. Ficovi ste dali rentu doživotnú so šoférom, s ochrankou. Oriete na chrbtoch ľudí. Pellegrinimu viac ako štyri milióny eur. A vy hovoríte, že nie sú peniaze. A teraz za odmenu, nech sa páči, Žilinkovi za to, aby mohol odísť, aby mohol do konca života dostávať rentu päťtisíc eur mesačne. Komu ešte dáte tú rentu? Kováčikovi? Dušanovi Kováčikovi, čo keby sme dali? Dajme mu tiež. Ja neviem, Gašparovi poďme dať rentu. Však tuná, pán podpredseda, máte už rentu? Ešte vám navýšme, málo máte. Glückovi by som dal, boxerovi, frajerovi, ktorý keby tu náhodou niekto prišiel, tak pod prvú sukňu sa schová, hrdina, klamár, zloduch, chuligán... (Prerušenie vystúpenia predsedajúcim.) Gašpar, Tibor, podpredseda NR SR Pán poslanec, teraz vás požiadam o slušné správanie. Ste upozornený... Šipoš, Michal, poslanec NR SR Pán Gašpar, dajme Šutajovi Eštokovi... (Prerušenie vystúpenia predsedajúcim.) Gašpar, Tibor, podpredseda NR SR Pán poslanec, upozorňujem vás na slušné správanie. V zmysle rokovacieho poriadku máte prvú výzvu. Ak budete pokračovať, budem postupovať podľa rokovacieho poriadku. Máte ďalej slovo, nech sa páči. Šipoš, Michal, poslanec NR SR Ja hovorím pravdu, ja hovorím k veci. Hovorím k pani Remišovej. Hovorím k tomu, že budete si tu rozhadzovať renty komukoľvek, za odmenu kamarátom. A ešte mne budete brať slovo? Všetci si dajte renty, všetci si ich dajte. Ľudia to vidia na Slovensku a vám to v nasledujúcich voľbách spočítajú. Rentieri.
15. schôdza NR SR - 12.deň - A. dopoludnia
Dátum: 2024-06-28
Poslanec: Šimečka, Michal (PS)
Druh vystúpenia: Vystúpenie s faktickou poznámkou

186. Ďakujem veľmi pekne, pán predsedajúci, a ďakujem veľmi pekne Zore Jaurovej za, ako som sa dopočul, štvrtý príspevok na túto tému. Veľmi ma baví, ako sa rozvinula diskusia v rámci opozičných poslancov a poslankýň o tom, že čo je vlastne zámerom tohto zákona. A teraz sú rôzni opoziční poslanci sa k tomu vyjadrujú, zdá sa, že už sú tu aj mierne nezhody medzi SaS a Progresívnym Slovenskom, čo teda je skutočne za týmto zákonom a čo chce SNS dosiahnuť. A ja si pamätám, ešte v tej pôvodnej rozprave k druhému čítaniu sa tomu pán Michelko veľmi zámerne vyhýbal, on vždy iba tak vágne hovoril o nejakom legitímnom cieli, ktorý majú , bez toho, aby ho pomenoval, a potom hovoril, že sa snažili nájsť nejaký jemnejší nástroj, ako ten legitímny cieľ dosiahnuť , ale bez toho, aby teda povedal, čo je ten cieľ. A dal nám ešte jedno vodítko, keď povedal, že zákony sa musia písať tak, aby boli aj do škaredého počasia, a to je dôležitá stopa teda v našom pátraní po účele tohto zákona, lebo ja si myslím, že to nie je preto, že sa SNS nepáčia filmy, ktoré už Audiovizuálny fond podporil, lebo to sám pán Michelko uznal, že ani tie z ich pohľadu politické agitky neboli podporené týmto fondom, ale že si potrebujú poistiť, aby sa to nestalo v tom tzv. zlom počasí, aby nemohli byť podporené filmy alebo filmy, ktoré narážajú na ich vkus alebo politické presvedčenie, že to je v podstate iba taká poistka . A hovorím to preto, že kvôli takejto veci, ktorá ani neni mocensky aktuálna, tu s nami a s vami ako s koalíciou SNS už tretí deň cvičí. A poslednú vec, ktorú chcem povedať, že už nikdy nám ako opozícii, prosím vás, nehovorte, že obštrukciami paralyzujeme činnosť parlamentu, lebo to, čo tu predviedla SNS za posledné tri dni, to, že sme museli poslať domov ombudsmana a ďalších šéfov úradov, to... (Prerušenie vystúpenia časomerom. Potlesk.)
33. schôdza NR SR - 6.deň - B. popoludní
Dátum: 2025-04-02
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

142. Môžte mi zastaviť čas prosím? Žiga, Peter, podpredseda NR SR Podávate pozmeňujúci návrh? (Povedané so smiechom.) (Reakcie z pléna.) Dajte dve minúty, prosím vás, pánovi poslancovi Šmilňákovi, aby mohol reagovať faktickou poznámkou. Šmilňák, Martin, poslanec NR SR Zase mám len 1 min. 52 s., ale dobre, vysoké percento Slovákov je náchylných veriť konšpiračným teóriám a pán Šutaj Eštok sa pustil do boja s ľuďmi, ako je pán Harabin alebo pán Bombic, alebo pán Huliak, alebo pán Kotleba o týchto voličov. A ja som presvedčený o tom, že v HLAS-e - sociálna demokracia je veľa, veľa slušných, dobrých voličov, ktorí na toto nenaskočia a som si istý, že tento súboj prehrá a HLAS - sociálna demokracia dostane kvôli tomuto na frak, lebo pandémia je niečo, čo nevieme predpokladať. To je lavína, ktorá sa spustila a my sme nevedeli, čo bude zajtra a pozajtra. Preto opatrenia pripravovali ľudia s najlepším vedomím a svedomím a nikto na svete nebol bezchybný. A on tu tvrdí ako ten posledný populista, že vy máte krv na rukách za 20 tisíc ľudí. Veď v každej krajine, aj v tej najlepšej, zomreli nejakí ľudia. A krv na rukách má ten, kto vedome robil zlo, alebo kto niečo opomenul tak, že spôsobil úmrtie ľudí. A podľa všetkého, my sme v tretej vlne najmenej z okolitých krajín očkovali. A keď ľudia ako Harabin alebo Fico povedali, že neočkujte sa, ani ja sa neočkujem, v tom čase sme kľakli. My sme neobstáli najhoršie na svete a môžte si robiť akékoľvek komisie chcete, prídete na to, že sme lepšie dopadli napríklad ako Česi. My sme, u nás menej ľudí zahynulo ako v Čechách ku počtu obyvateľov a ku počtu nakazených. A pán Šutaj Eštok teraz predkladá niečo, že ide vyviniť tých ľudí, ktorí vedome robili zlé veci a vedome niečo spôsobili, že zomierali ľudia. (Prerušenie vystúpenia časomerom. Potlesk.)